Kamfanonin samar da hidima ta yanar gizo a Sin sun kara tsaurara matakansu na tsaro - china radio international
Kamfanonin samar da hidima ta yanar gizo a Sin sun kara tsaurara matakansu na tsaro
2017-09-25 10:56:25 cri
Rahotanni daga kasar Sin na cewa, manyan kamfanoni guda 10 na kasar wadanda ke sahun gaba a fannin samar da hidima ta yanar gizo sun kara inganta manufofinsu na tsaron bayanan abokan hulda.
Wadannan manyan kamfanoni sun hada da manhajar aikewa da sakonnin sada zumunta Wechat, Weibo mai kama da Twitter, da kamfanonin cinikayya ta yanar gizo na Taobao da Jingdong, kamfanin motocin hayar taksi na Didi da taswirar nan ta Baidu.
A jiya ne hukumar kula da harkokin sararin samaniya ta majalisar zartaswar kasar Sin, da ma'aikatar kula da masana'antu da bayanan kimiya, ma'aikatar tsaron jama'a da ingancin kayayyaki suka sanar da sabon sakamakon game da manufofin tsaron wadannan kamfanoni.
A karshen watan Yuli ne hukumomi suka kaddamar da bincike kan ayyukan kamfanonin, ta yadda za su kara inganta manufofinsu na tsaro. Mahukuntan kasar Sin na fatan kamfanonin za su ci gaba da inganta manufofinsu na tsaro, yayin da a hannu guda gwamnati za ta rika gudanar da bincike a kai a kai don tabbatar da cewa, suna tafiyar da harkokinsu kamar yadda doka ta tanada. (Ibrahim Yaya)
v Sin ta kaddamar da tsarin ko ta kwana na tsaron yanar gizo 2017-06-28 09:56:54
v An maida hankali ga fannoni biyar a cikin manufofin hadin gwiwar kasa da kasa da suka shafi yanar gizo 2017-03-02 21:02:26
v Kasar Sin ta gabatar da shirin hadin gwiwa tsakanin kasashe daban daban a fannin yanar gizo ko Internet 2017-03-01 19:41:20
v Yawan mutanen da suke yi amfani da yanar gizo a kasar Sin ya kai miliyan 710 2016-08-04 11:36:20
v Masu ziyartar shafukan yanar gizo ta salula ya kai sama da miliyan dari 9 a Sin 2016-01-06 20:08:10